Боян Бойчев
Полунощ

chitanka.info

В тъмното — полулуна,

В улицата — полустъпки,

Полудуми, после — тишина,

Никой не продума: „Скъпи!“

Такава, евтина цената,

Полустраст, полу ме има,

Нощта къде ме подмята!

Любов, делена на половина…

Полуземя — полувърти се,

Сподирят ме полупредстави,

Студено е — пак ме втриса

Дъхът на нощната забрава.

Да, знам, че всичко свърши,

Какво да кажем — полунощ.

Само тази вещица кръвта

Огнено бушува още!…

декември 1999 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.